Diari Oficial de la Generalitat Valenciana


Sumari del DOGV 4267, del 10-06-2002 (2002/5875)

Informació pública de l'acord d'aprovació provisional del PAI, pla parcial i document d'homologació del sector R, presentat per la mercantil Levantina, Ingenería y Construcción, SL.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   4267

Data del DOGV
:   10-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5875


Organisme emissor
:   Ajuntament d'Alberic

Tipus de document
:   Anunci

Informació pública de l'acord d'aprovació provisional del PAI, pla parcial i document d'homologació del sector R, presentat per la mercantil Levantina, Ingenería y Construcción, SL. [2002/M5875]
  
El Ple de l'Ajuntament, en sessió ordinària de 4 de març de 2002, va adoptar acord que, en el que ara interessa, és del següent tenor:
  
9. Modificació de l'acord anterior d'aprovació provisional del PAI, pla parcial i document d'homologació del sector R, presentat per la mercantil Levantina, Ingeniería y Construcción, SL.
  
El Ple de l'Ajuntament, en 5 de novembre de 2001, va aprovar provisionalment el pla parcial, projecte d'urbanització i document d'homologació del sector R del PGOU, presentats per la mercantil Levantina, Ingeniería y Construcción SL.
  
La documentació va ser remesa a la Comissió Territorial d'Urbanisme, junt amb l'acord que, igualment, es va notificar als interessats.
  
Atés que les modificacions introduïdes no són de tal índole que es necessite nova informació pública, d'acord amb l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), el que és informat pel tècnic municipal Antoni Vaello.
  
Considerant que, de conformitat amb el que disposa l'article 174 del Reglament de Planejament de la Comunitat Valenciana (Decret 20/1998, de 15 de desembre), l'òrgan competent per a l'aprovació definitiva del pla parcial i del document d'homologació és la Comissió Territorial d'Urbanisme de la Generalitat Valenciana.
  
Considerant que en cas d'aprovar-se definitivament el pla parcial i document d'homologació, s'entendrà així mateix aprovat definitivament el programa per al desenrotllament de l'actuació integrada (PAI) del sector R del PGOU.
  
Tenint en compte que la Comissió Informativa de la Comissió Territorial d'Urbanisme, en la seua sessió de 24 de gener de 2002, «acorda suspendre el projecte d'homologació i pla parcial del sector R del municipi d'Alberic, fins que s'esmenen les deficiències consistents en: les expressades en l'informe de la Conselleria d'Obres Públiques, Divisió de Carreteres, justificació de la delimitació del sector i aprofitaments mitjans que s'alteren, compliment dels estàndards de l'annex al Reglament de Planejament.» (...)
  
Vist el dictamen favorable de la Comissió Municipal Informativa d'Urbanisme, de 28 de febrer de 2002.
  
El Ple de l'Ajuntament, per majoria dels huit regidors presents del PP i PSPV-PSOE i l'abstenció dels quatre regidors presents de EUPV i BLOC, dels tretze de dret, va adoptar el següent acord:
  
Primer
  
Aprovar provisionalment el pla parcial i el document d'homologació del sector R del PGOU d'Alberic, formulats per la mercantil Levantina, Ingeniería y Construcción SL, amb les modificacions introduïdes com a conseqüència de l'informe de la Conselleria d'Obres Públiques, Urbanisme i Transports, Comissió Informativa de la Comissió Territorial d'Urbanisme.
  
Així mateix, es reitera l'aprovació provisional de la resta de la documentació del sector R.
  
Segon
  
Remetre l'expedient a la Comissió Territorial d'Urbanisme de la Conselleria d'Obres Públiques de la Generalitat Valenciana, instant l'aprovació definitiva.
  
En cas d'atorgar-se la dita aprovació, l'aprovació i adjudicació provisional del PAI s'entendrà produïda definitivament, de conformitat amb l'article 47.7 de la LRAU.
  
El que es notifica als efectes adients per a públic coneixement i per no haver sigut possible notificar de forma personal i directa al senyor Lorenzo Peris Cirujeda, amb últim domicili conegut a Alberic, i al senyor Enrique Magenti Lloret i germana, al senyor Francisco Carreres Calatayud i al senyor Víctor Bueso Bellot i germà, amb últims domicilis coneguts a València, servisca de notificació als efectes de l'article 59.4 de la Llei 30/1992, de 26 de novembre, perquè prenguen coneixement i efectes, significant que contra este acord, al ser un acte de tràmit, no cap interposar cap recurs, sense perjuí que puga interposar-se contra el que resolga definitivament l'expedient.